钦定古今图书集成/明伦汇编/官常典/第005卷 > 易经 > 《坎卦》
## 钦定古今图书集成/明伦汇编/官常典/第005卷 > 易经 > 《坎卦》

六四。樽酒簋贰。用缶。纳约自牖。终无咎。《象》曰：“樽酒簋
贰。”刚柔际也。

〈程传〉六四阴柔而下无助，非能济天下之险者，以其在高位，故言为臣处险之道。大臣当险难之时，唯至诚见信于君，其交固而不可间，又能开明君心，则可保“无咎”矣，故以燕享喻之。言当不尚浮饰，唯以质实所用一樽之酒，二簋之食，以瓦缶为器，质之至也。又须纳约自牖。“纳约”，谓进结于君之道。“牖”，开通之义，室之暗也。故设牖所以通明。“自牖”，言自通明之处，以况君心所明处。人臣以忠信善道结于君心，必自其所明处，乃能入也。“刚柔”，指四与五，谓君臣之交际也。